open-index/open-wikipedia-markdown huggingface dataset:
Sport Lisboa e Benfica

O **Sport Lisboa e Benfica** ye un club polisportivo portugués, d'a ciudat de Lisbona en a Rechión Centro. Fue establito o 28 de febrero de 1904 y tien seccions de fútbol, atletismo, basketbol, balonmán, fútbol sala, voleibol, hockey patins y rugby.

A sección mes conoixita ye a sección de fútbol y chuga en a Liga Zon Sagres.

## Estadio

A inauguración d'o Estádio da Luz se fació o 25 d'octubre de 2003.

## Palmarés
### Fútbol
#### Torneyos nacionals
* **[[Primera División de Portugal]] (37)**: 1935/36, 1936/37, 1937/38, 1941/42, 1942/43, 1944/45, 1949/50, 1954/55, 1956/57, 1959/60, 1960/61, 1962/63, 1963/64, 1964/65, 1966/67, 1967/68, 1968/69, 1970/71, 1971/72, 1972/73, 1974/75, 1975/76, 1976/77, 1980/81, 1982/83, 1983/84, 1986/87, 1988/89, 1990/91, 1993/94, 2004/05, 2009/10, 2013/14, 2014/15, 2015/16, 2016/17, 2018/19
* **[[Copa de Portugal]] (24)**: 1939/40, 1942/43, 1943/44, 1948/49, 1950/51, 1951/52, 1952/53, 1954/55, 1956/57, 1958/59, 1961/62, 1963/64, 1968/69, 1969/70, 1971/72, 1979/80, 1980/81, 1982/83, 1984/85, 1985/86, 1986/87, 1992/93, 1995/96, 2003/04.
* **[[Supercopa de Portugal]] (4)**: 1979/80, 1984/85, 1988/89, 2004/2005.
* **[[Copa d'a Liga de Portugal]] (5)**: 2008/09, 2009/10, 2010/11, 2011/12, 2013/14.
* **Campionato de Portugal (1921-1938) (3)**: 1929/30, 1930/31, 1934/35.
* **Títols d'os Chuegos Olimpicos Nacionals (3)**: 1910, 1912, 1913
* **Copa Ribeiro dos Reis (3)**: 1963/64, 1965/66, 1970/71

#### Torneyos internacionals
* **[[Champions League]] (2)**: 1960/61, 1961/62.
* **[[Copa Latina]] (1)**: 1949/50.
* **[[Copa Ibérica]] (1)**: 1983.
* **[[Mundialito de Clubes]] (1)**: 1965.

#### Torneyos rechionals
* **Trofeu de l'Imperio (3)**: 1912, 1913, 1918
* **Campionato de Lisbona (10)**: 1910, 1912, 1913, 1914, 1916, 1917, 1918, 1920, 1933, 1940
* **Copa de honra (18)**: 1920, 1922, 1963, 1965, 1967, 1968, 1969, 1972, 1973, 1974, 1975, 1978, 1979, 1980, 1982, 1984, 1986, 1988
* **Campionato de Lisbona (Segunda Categoría) (42)**: 1909/10, 1910/11, 1912/13, 1913/14, 1914/15, 1915/16, 1917/18, 1918/19, 1919/20, 1920/21, 1921/22, 1926/27, 1928/29, 1930/31, 1935/36, 1938/39, 1940/41, 1942/43, 1944/45, 1948/49, 1949/50, 1952/53, 1953/54, 1956/57, 1957/58, 1962/63, 1963/64, 1964/65, 1965/66, 1969/70, 1970/71, 1971/72, 1974/75, 1975/76, 1976/77, 1977/78, 1978/79, 1979/80, 1980/81, 1981/82, 1986/87, 1992/93

## Chugadors
### Plantilla 2013/14

## Referencias

## Vinclos externos

* Pachina oficial d'o club.
Antimonio

L**'antimonio** ye un elemento quimico de numero atomico 51 situato en o grupo 15 d'a tabla periodica d'os elementos. O suyo simbolo ye **Sb**. L'antimonio y muitos d'os suyos compuestos son toxicos.

Iste elemento semimetalico tien cuatre formas alotropicas. A suya forma estable ye un metal blanco azulenco. L'antimonio negro y l'amariello son formas no metalicas instables. Mas que mas s'emplega en aliacions metalicas y beluns d'os suyos compuestos ta dar resistencia contra o fuego, en pinturas, ceramicas, esmaltes, vulcanización d'o cauchos y fuegos artificials.

## Caracteristicas prencipals
L'antimonio en a suya forma elemental ye un solido cristalín, fusible, crebadizo, de color blanco archent que presenta una conductividat electrica y termica baixa y s'evapora a baixas temperaturas. Iste elemento semimetalico se pareixe a os metals en o suyo aspecto y propiedaz fisicas, pero no se comporta quimicament como un metal. Tamién puet estar atacato por acidos oxidants y halochenos.

As estimacions sobre l'abundancia d'antimonio en a crosta terrestre van dende 0,2 enta 0,5 ppm. L'antimonio ye calcofilo, trobando-se present chunto con o ixufre y atros metals como o plumo, l'arambre y l'archent.

## Referencias
Loís Ferrández d'Íxar y Beaumont

**Loís Ferrández d'Íxar y Beaumont** estió lo uiteno sinyor d'Íxar, lo segundo duque d'Aliaga y lo primer duque de Lecera. Naixió en l'anyo 1427 y morió en l'anyo 1517.

Se casó con Guiomar Enríquez de Mendoza, parient de Chuana Enríquez (la madre de Ferrando lo Catolico). Tenioron tres fillos Luis Fernández de Híjar y Enríquez,
Juan Fernández de Híjar y Enríquez y Guiomar Fernández de Híjar y Enríquez.

En l'anyo 1493 fue nombrato duque de Lecera y conte de Belchit por lo refirme que ofreixió a lo rei en la Guerra de lo Rosellón. Participó en la conquiesta de Navarra en l'anyo 1515. Estió embaixador de Chuan II d'Aragón.

Cedió los suyos títols en 1495 a lo suyo fillo Juan Fernández de Híjar y Enríquez, que manimenos murió antes que ell, tornando a estar titular dende 1509 dica 1517.





## Bibliografía
*  Demelsa Ortiz Cruz: *El señorío, luego ducado de Híjar*. Cuadernos del Ducado de Híjar 1: El Legado cultural. 2008. Archivo Ducal de Híjar.
Chermanio

O **chermanio** ye un elemento quimico de numero atomico 32,  y simbolo **Ge** que perteneixe a o grupo 14 d'a tabla periodica d'os elementos.

## Caracteristicas prencipals
Ye un metaloide solido duro, cristalín, de color blanca grisenca lustrosa, que conserva o brillo a temperaturas ordinarias. Presenta a mesma estructura cristalina que o diamant y resiste a os acidos y alcalins.

Forma un gran numero de compuestos organometalicos y ye un important material semiconductor emplegato en transistors y fotodetectors. A diferencia d'a mayoría de semiconductors, o chermanio tien una chicota banda prohibita (*band gap*) por o que responde de forma eficaz a la radiación infrarroya y puet emplegar-se en amplificadors de baixa intensidat.

## Aplicacions
As aplicacions d'o chermanio se veyen limitatas por o suyo alto coste y en muitos casos s'investiga a suya substitución por materials mas economicos. Entre os usos suyos se troban:

* Fibra optica.
* Electronica: Radars y amplificadors de guitarras electricas usatos por musicos nostalchicos d'o sonito d'a primera epoca d'o rock & roll; aliacions SiGe en cercuitos integratos d'alta velocidat.
* Optica d'infrarroyos: Espectroscopios, sistemas de visión nocturna y atros equipos.
* Lentes, con alto index de refracción, d'anglo amplo y ta microscopios.
* En choyería s'usa l'aleyación Au con un 12% de chermanio.
* Como elemento ta endurecer l'aluminio, magnesio y estanyo.
* En quimioterapia.
* O tetracloruro de chermanio (GeCl4) s'usa com catalizador en a sintesi de polimers (PET).

## Referencias
O'Neill's March

**"O'Neill's March"** (en irlandés *Marcshlua Uí Néll*, en aragonés *A Marcha d'O'Neill*) ye una conoixita melodía y canción irlandesa. Se'n han feito a-saber-las de versions por cuantos grupos y musicos: Seán Ó Riada, *[[The Chieftains]]*, *[[The Dubliners]]*, Silly Wizard (estando-ne istos zaguers escoceses)... en o mundo d'o cine ha estato interpretata en cuantas cintas, mas que mas cuan se pretendeba remarcar escenas d'acción rapedas, batallas u momentos de luita, mas que mas t'aproveitar a velocidad y vivacidat d'ista formidable melodía.

## Vinclos externos
* ''The Chieftains'', anyos 1970: ''O'Neill's March''.
* A melodía ''O'Neill's March'' en a cinta ''Braveheart''.
* A melodía ''O'Neill's March'' tocata por a Brigada Irlandesa de Madison, Wisconsin, Estaus Unius.
Calcio

O **calcio** ye un elemento quimico, de simbolo **Ca** y de numero atomico 20. Ye un elemento quimico esencial ta a vida. Se calcula que entre un 1,5% y un 2% d'o peso d'una persona ye calcio, d'o que o 99% se troba en os uesos y a resta en teixitos y fluidos corporals intervenindo en o metabolismo celular.

En a parla vulgar se fa servir a voz *calcio* ta referir-se a las suyas sals (por eixemplo *ista augua tien muito calcio*; *en as canyerías se deposita muito calcio*, etc.)

## Caracteristicas prencipals
O calcio ye un metal alcalinoterrio blando, maleable y dúctil que se crema con flama roya formando oxido de calcio y nitruro. As superficies recients son de color blanco archent pero se fan mas palidas a escape tornando-se licherament amarillencas exposatas a l'aire y en zaguerías de color grisa u blanca por a formación de l'hidroxido de calcio en reaccionar con a humedat ambiental. Reacciona violentament con l'augua ta formar o hidroxido Ca(OH)2 desprendendo hidrocheno.

## Aplicacions
* Achent reductor en a extracción d'atros metals como l'uranio, zirconio y torio.
* Desoxidant, desulfurizador, u descarburizador ta diversas aliacions ferrosas y no ferrosas.
* Achent d'aliación emplegato en a producción d'aluminio, berilio, arambre, plumo y magnesio.

## Referencias

## Vinclos externos

*  Insitituto Nacional de Salut Infantil y Desarrollo Humán, EE.UU.
*  Enciclopedia Liure - Calcio
*  webelements.com – Calcio
*  environmentalchemistry.com – Calcio
Estroncio

O **estroncio** ye un elemento quimico d'a tabla periodica de simbolo **Sr** y numero atomico 38.

## Caracteristicas prencipals
O estroncio ye un metal blando de color archent brillant, prou maleable, que s'oxida a escape en presencia d'aire adquirindo un tono amarillenco por a formación d'oxido por o que ha de conservar-se sumerchito en queroseno. A causa d'a suya alta reactividat o metal se troba en a naturaleza combinato con atros elementos y compuestos. Reacciona a escape con l'augua liberando hidrocheno ta formar hidroxido.

O metal se crema en presencia d'aire —espontaniament si se troba en polvo finament dividito— con flama roya-rosata formant oxido d'estroncio y nitruro d'estroncio; debito a que con o nitrocheno no reacciona por debaixo de 380&nbsp;°C forma nomás l'oxido cuan se crema a temperatura ambient. As sals volatils d'estroncio pintan d'un polito color carmesí as flamas por o que se fan servir en pirotecnia.

Presenta tres estaus alotropicos con puntos de transición a 235 °C y 540&nbsp;°C.

## Referencias

## Vinclos externos
*  Enciclopedia Libre
*  ATSDR - Perfil toxicolochico
*  WebElements.com - Estroncio
*  EnvironmentalChemistry.com - Estroncio
Inocencio XI

**Benedetto Giulio Odescalchi**, esleyiu Papa con o nombre d**'Inocencio XI** (en latín *Innocentius XI*, en italiano *Innocenzo XI*), estió Papa d'a Ilesia Catolica, dende o 4 d'octubre de 1676 dica la suya muerte o 12 d'agosto de 1689.

Yera naixiu de Como (Ducau de Milán, hue Lombardía, Italia) o 16 de mayo de 1611 y morió lo 12 d'agosto de 1689 en Roma (Estaus Pontificios, hue Italia). Yera miembro d'una familia patricia d'a suya ciudat natal, y destacó por a oposición que li fació Loís XIV de Francia antis d'a suya elección, oposición que continó posteriorment, plegando mesmo l'embaixador francés en Roma a ocupar militarment o suyo palacio cuan Inocencio lo fació fuera d'a ciudat.

Inocencio XI fue beatificau o 7 d'octubre de 1956 por o Papa Pío XII.

## Vinclos externos
Joan Salvat-Papasseit

**Joan Salvat-Papasseit** (nombre por o que gosa estar mas conoixito **Joan Salvat i Papasseit**), naixito de Barcelona (Barcelonés) o 16 de mayo de 1894 y muerto en ixa mesma capital o 7 d'agosto de 1924, estió un escritor y poeta catalán vinclato con corrients artisticas de vanguardia y con ideyolochías politicas d'ezquierda (anarquismo y socialismo), estió tamién redactor de cuantos articlos en a prensa relacionatos con istas tematicas. Morió por una tuberculosi cuan nomás teneba que 30 anyadas, y con una obra prou poco conoixita en ixe inte. A suya popularidat nomás plegó que mientres os anyos 1960, cuan cuantos d'os suyos poemas fuoron emplegatos en as suyas composicions por os miembros d'o movimiento d'a *[[Nova Cançó]]*.

## Vinclos externos
Donald McGillavry / O'Neill's Cavalry March

**"Donald McGillavry / O'Neill's Cavalry March"** ye una canción d'o grupo folk escocés *[[Silly Wizard]]* publicada l'anyo 1982 en o disco *[[The Best of Silly Wizard]]*. Se tracta d'una mezcla de dos cancions populars: d'una man a canción escocesa *Donald McGillavry* cantada dende l'inicio (ocupa a mas gran part d'a canción) y d'atra man a melodía irlandesa *[[O'Neill's March|O'Neill's Cavalry March]]* "A Marcha d'a Caballería d'O'Neill"), que se repite muitas vegadas con l'acordión).

## Vinclos externos
*  Donald McGillavry / Escuitar a canción O'Neill's Cavalry March d'o grupo Silly Wizard.
Pierce Brosnan

**Pierce Brendan Brosnan**, naixiu de Droichead Átha (Contae Lú, Irlanda) o 16 de mayo de 1953, ye un actor y productor cinematografico estausunidense d'orichen irlandés, activo en o cine britanico y en o cine estausunidense dende meyaus d'os anyos 1970, con cuantos premios recibius mientres a suya carrera artistica. Encomenzó a suya popularidat mientres os anyos 1980 con a serie de televisión *[[Remington Steele]]*, encara que gosa estar prou conoixiu internacionalment dende que fació cuantas cintas a on interpretaba o personache de *[[James Bond]]*. Casau en primeras con l'actriz australiana Cassandra Harris dica que ista morió, tornó a casar-se con a periodista estausunidense Keely Shaye Smith.

En a suya filmografía, cal mencionar bellas cintas, como *[[Mrs. Doubtfire]]* (1993, Chris Columbus), *[[GoldenEye]]* (1995, Martin Campbell), *[[Mars Attacks!]]* (1996, Tim Burton), *[[Tomorrow Never Dies]]* (1997, Roger Spottiswoode), *[[The World Is Not Enough]]* (1999, Michael Apted), *[[Die Another Day]]* (2002, Lee Tamahori), *[[The Matador]]* (2005, Richard Shepard), u *[[The Ghost Writer (cinta)|The Ghost Writer]]* (2010, Roman Polanski).

## Se veiga tamién
* Cintas interpretadas por Pierce Brosnan.
* Cintas producidas por Pierce Brosnan.

## Vinclos externos

*  Pachina web oficial de Pierce Brosnan.
*  Pierce Brosnan en Internet Movie Database.
*  Pierce Brosnan en Allmovie.
Bario

O **bario** ye un elemento quimico d'a tabla periodica de simbolo Ba y numero atomico 56.

## Propiedaz quimicas
Reacciona con l'augua y s'oxida a escape en aire humedo. L'elemento ye tan reactivo que no existe en estato libre en a naturaleza, siempre se troba formando compuestos con halochenos, encara que se presenta en forma de nitratos u sulfatos no solubles en augua. Beluns d'os suyos compuestos se consideran chemas.

## Vinclos externos

*  webelements.com - Bario
*  environmentalchemistry.com - Bario
Radio (elemento)

O **radio** ye un elemento quimico d'a tabla periodica de simbolo **Ra** y numero atomico 88. Toz os isotopos de radio son radioactivos; l'unico isotopo natural, o radio-226, tien un periodo de semidesintegración de 1620 anyos. De feito, tot o radio natural en a tierra ye un producto d'a desintegración d'uranio. Por ixo, o radio se troba en cantitaz chicorronas en todas as menas que contienen uranio.

## Descubrimiento
O radio fue descubierto en l'anyo 1898 por Marie Curie y o suyo marito Pierre.

## Enllaços externs

*  Los Alamos National Laboratory - Radio 
*  webelements.com - Radio 
*  environmentalchemistry.com - Radio 
*  Lateral Science - Descubrimiento d'o Radio
Sporting Clube de Braga

O **Sporting de Braga** ye un club polisportivo portugués, d'a ciudat de Braga en a Rechión Norte. Fue establito o 21 de chinero de 1921 y tien seccions de fútbol, natación y atletismo.

A sección mes conoixita ye a sección de fútbol y chuga en a Liga Zon Sagres.

## Estadio
A devantadera d'o Estádio AXA se fació o 19 de chinero de 1921.

## Palmarés

* **[[Copa de Portugal]] (1):** 1965-1966
* **[[Segunda División de Portugal]] (2):** 1946-1947, 1963-1964
* **[[Copa d'a Federación Portuguesa de Fútbol|Copa d'a FPF]] (1):** 1976-1977
* **[[Copa Intertoto]] (1):** 2008 -2009

## Chugadors
### Plantilla 2010/11



## Vinclos externos

* Pachina oficial d'o club.
Galio

O **galio** ye un elemento quimico d'a tabla periodica de numero atomico 31 y simbolo **Ga**.

## Caracteristicas prencipals
O galio ye un metal tovo, grisenco en estato liquido y color archent brillant en sodificar, solido a baixas temperaturas que funde a temperaturas amanatas a la temperatura ambient (como o cesio, o mercurio y o rubidio) y mesmo funde cuan se pilla con a man por o suyo baixo punto de fusión (28,76&nbsp;°C). O rango de temperatura en que permaneixe liquido ye un d'os mas altos d'os metals (2174&nbsp;°C deseparan os suyos punto de fusión y punto d'ebullición) y a presión de vapor ye baixa mesmo a altas temperaturas. O metal s'expande un 3,1% en solidificar y flota en o galio liquido, igual que o chelo en l'augua.

Presenta una pronunciata tendencia a subenfriar-se por debaixo d'o punto de fusión (permaneixendo encara en estato liquido) por o que s'amenistará un nuclio (una chicota cantidat d'o solido ahibito a o liquido) ta solidificar o liquido. A cristalización no se produce en denguna d'as estructuras simplas; a fase estable en condicions normals ye ortorombica, con 8 atomos en cada celda unitaria en que cada atomo nomás en tien un atro en o suyo espacio mas amanato a una distancia de 2,44 Å y estando os atros seis a 2,83 Å. En ista estructura o enlace quimico formato entre os atomos mas amanatos ye covalent estando a molecula Ga2 a que realment forma o rete cristalín.

A atras presions y temperatura s'han trobato numerosas fases estables y metaestables distintas.

O galio prevoca a corrosión d'atros metals en difundir-se en os suyos rez cristalins.

## Referencias

## Vinclos externos

*  Enciclopedia Libre
*  Los Alamos National Laboratory - Galio
*  webelements.com - Galio
*  environmentalchemistry.com - Galio
Téir Abhaile Riú

**"Téir Abhaile Riú"** ("Ir-se-ne luent de casa") ye una canción popular d'Irlanda. A suya letra ye en irlandes y a diferencia d'atras cancions que s'han tradueito u versionato en angles, esta canción s'ha mantenito en o suyo idioma orichinal. Huei a version més conoixita ye a composata y cantata por o grupo *[[Clannad]]*, provinient d'a localidat de Gweedore, en o condau de Donegal.

## Letra
Téir abhaile riú
Téir abhaile riú
Téir abhaile riú Mhary
Téir abhaile riú 's
fan sa bhaile
Mar tá do mhargadh déanta.

Is cuma cé dhein é
nó nár dhein
Is cuma cé dhein é Mhary
Is cuma cé dhein é
nó nár dhein mar
Tá do mhargadh déanta.

Téir abhaile riú
Téir abhaile riú
Téir abhaile riú Mhary
Téir abhaile riú 's
fan sa bhaile
Mar tá do mhargadh déanta.

Is cuma cé dhein é
nó nár dhein
Is cuma cé dhein é Mhary
Is cuma cé dhein é
nó nár dhein mar
Tá do mhargadh déanta.

Téir abhaile riú
Téir abhaile riú
Téir abhaile riú Mhary
Téir abhaile riú 's
fan sa bhaile
Mar tá do mhargadh déanta.

Pós an piobaire
Pós an piobaire
Pós an piobaire Mhary
Pós an piobaire dtús na hoí ­che
Is beidh sé agat ar maidin.

Ní ­l do mmhargadh
Tá do mharghad
Ní ­l mo mhardadh déanta
Tá do mhargadh
Ní ­l do mhargadh
Tá do mhargadh déanta

Pós an piobaire
Pós an piobaire
Pós an piobaire Mhary
Pós an piobaire dtús na hoí ­che
Is beidh sé agat ar maidin.

## Vinclos externos
*  Escuitar y veyer o vidioclip d'o grupo ''Clannad'' canciónndo a canción "Téir Abhaile Riú" en 1977.
Cunla

**"Cunla"** (en irlandés "Pantasma") ye una canción popular d'Irlanda. Por tradición gosa cantar-se a la traza d'o *[[Sean Nós]]* (literalmente segnifica "canción viella", cantata "a la viella traza"), cantando con una letra anteriorment composata u improvisata a l'inte por un cantaire solista a sobén en idioma irlandés (iste es un fenomeno similar a o "bertsolarismo" y a os "bertsolaris" d'o País Basco). Con tot y con ixo, como salvedat d'iste chenero, ista canción tamién gosa cantar-se en anglés. Se conoix que qui escribió a canción estió bellun a qui un pantasma li molestaba, por ixo o cantaire repite una y atra vegata en o verso prencipal a frase "Quiesto pantasma, no te m'amanes mas", y Cúnla (o pantasma bromista) li respón "Puet estar que no".

## Parolas

## Vinclos externos
*  Videoclip d'a version d'a canción ''Cunla'' cantata en 1982 por o cantaire de Connemara Seosamh O Héanaí en Galway a o estilo ''Sean Nós'' u estilo tradicional.
*  Version de Cunla d'o grupo The Dubliners
*  Version en angles de Cunla d'o grupo Jack O´Ryan.
Cornualla (Bretanya)

**Cornualla** (en bretón *Kernev, Bro-Kernev*, en francés *Cornouaille*) ye una d'as comarcas tradicionals ("países", en bretón *broioù*) en que se dividiba l'antiga Bretanya. O suyo nombre fa referencia a o país de Cornualla, en a Gran Bretanya, con o que no s'ha de confundir (d'a mesma traza que Devon feba referencia a l'antiga *Dumnonia*). Tien una superficie de 5.979&nbsp;km² y una población de 456.307 habitants seguntes o censo de 1999, y agrupa 218 municipios. O suyo prencipal centro y capital ye a villa de Kemper

Seguntes se creye, o nombre quereba decir *o cantón d'os foranos*, y feba referencia a l'acantonamiento que i tenioron os celtas por parti d'anglos y saxons. Ta mirar d'esfensar as costas d'a Galia d'as incursions d'os corsarios escotos y saxons, d'o 287 a o 293 Carausius y Alecto organizoron un territorio deseparato en as costas d'a mar d'a Manga tal evitar os ataques, pero Constancio I la tornó a l'Imperio Romano. I viviban os *osismii*, pueblo celta, pero en o sieglo VI o territorio fue colonizato intensivament por britans procedents d'as islas. Ya lo heban intentato mientres o reinato de Valentinián I en 370.

A Cornualla armoricana se documenta por primera vegata y indreitament entre 852 y 857 cuan «o bispe de Saint-Corentin», Anaweten, ye cualificato de *cornugallensis* (derivato latín de *Cornugallia*). Mientres o sieglo IX fue un contato feudal y a sobén recibió o nombre de Poher, pero una vegata s'unificó o Ducau de Bretanya o poder politico pasó a l'arcebispe de Kemper. Cuan en 1791 se fació a nueva división en departamentos, fue repartita entre os de Mor-Bihan y Costas d'Armor.

## Toponimia
En aragonés se documenta iste toponimo referindo-se a la *merluça de Cornualla* en textos provinients de Chaca.

## Referencias
Cornualla

:*Iste articlo ye sobre *'Cornualla** en Gran Bretanya. Ta atros usos se veiga [[Cornualla (desambigación)]]''


**Cornualla*' (en [[Idioma cornuallés|cornuallés]]: *Kernow*, en [[idioma anglés|anglés]]: *Cornwall*) ye un país [[celta]] situato a o sud-ueste de [[Gran Bretanya]], en a peninsula d'o mesmo nombre (no s'ha de confundir con a *Cornualla* de Bretanya). Conta con bels 513&nbsp;527 habitants. A capital ye [[Truru]], pero d'antis mas yera [[Bosvenegh]]. Actualment ye integrato en a rechión d'o [[Sud-ueste d'Anglaterra]]. D'antis mas se dividiba en 12 *boroughs*, 8 districtos urbans y 10 districtos rurals. Dende a nueva división territorial en Gran Bretanya en 1975, se divide en siet districtos.

As prencipals ciudaz son os centros de [[Sen Ostell Fowydh]] y [[Kammbronn-Rysrudh]], pero as villas tradicionals son: [[Pennsans]], [[Hellys]], [[Lannstefan]], [[Aberfala]], [[Lyskerrys]], [[Newquay]], [[Pennrynn]], [[Porthia]], [[Fowydh]], [[Saltash]] y [[Lostwydhyel]].

== Toponimia ==


O toponimo *Cornwall* provién d'a radiz chermanica *walha*, que ye como os [[saxons]] y atros pueblos chermanicos denominaban a los [[celtas]], a os [[Antiga Roma|romanos]] y a los [[pueblos latinos]], d'astí atros etnonimos como [[valons]], [[galeses]] y [[vlacos]]. *Corn* puet referir-se a lo pueblo britán d'os *cornovi* d'o centro d'a isla de Bretanya. D'estar cierta esta hipotesi os *cornovi* s'habrían refuchiato en esta peninsula d'o sud-ueste.

En fuents navarras y aragonesas o [[lista d'exotoponimos en aragonés|exotoponimo]] ye *Cornualla'' y variants pareixitas, que podemos veyer en o "Libro de las Cheneracions" (libro relacionato con o "Liber Regum" y escrito en romanz navarro) y en a "Cronica de los Conquiridors" (compilación historica de Chuan Ferrández d'Heredia escrita en un lenguache basato en l'aragonés d'as comunidaz aragonesas).

## Referencias

## Vinclos externos
Cornualla (desambigación)

**Cornuella** puet estar:

* **[[Cornualla]]**: un país celta d'o sud-ueste d'a isla de Gran Bretanya.
* **[[Cornualla (Bretanya)]]**: una omarca de Bretanya, en o continent europeu.
* O **[[ducau de Cornualla]]**.

Se veiga tamién:
* Cornwall.
Joaquín Pallarés Allustante

**Joaquín Pallarés Allustante**, naixito de Zaragoza (comarca de Zaragoza) o 5 de marzo de 1883 y muerto en ixa mesma capital o 17 de mayo de 1935, estió un pintor aragonés. Formato en as Escuelas d'Artes Polidas d'a suya ciudat natal, de Madrit y de París, lo nombroron profesor en a Escuela d'Artes Polidas de Zaragoza, encara que en 1897 renunció y se tresladó a treballar en a suya obra artistica en París. Tornó a la peninsula en 1906, en primeras intalando-se en Barcelona ta dimpués tornar a la suya ciudat natal, a on i morió.

A suya tematica pictorica estió prou variata, y con a-saber-las d'influencias d'o pintor Mariano Fortuny.

## Vinclos externos
*  ''Joaquín Pallarés Allustante'' en a *[[Gran Enciclopedia Aragonesa]]*.
Sant Pascual Bailón

**Sant Pascual Bailón** (naixito con o nombre de **Pascual Baylón Yubero**) ye un santo aragonés, naixito de Torre Fermosa (Comunidat de Calatayú, Reino d'Aragón) o 17 de mayo de 1540 y muerto en Villa-reyal (Plana Baixa, Reino de Valencia) o 17 de mayo de 1592. Fue beatificato por o Papa Pavlo V o 19 d'octubre de 1618, estando canonizato o 16 d'octubre de 1690 por o Papa Aleixandre VIII.

Fillo de labradors, treballó de nino de repatán, ta rematar cuan teneba 24 anyadas por dentrar en un monesterio d'a Orden de Sant Francisco en Mont-fort (Reino de Valencia), dica que en 1589 fixó ya ta cutio a suya residencia en Villa-reyal, en ixe mesmo reino.

## Vinclos externos

*  ''San Pascual Bailón'' en a *[[Gran Enciclopedia Aragonesa]]*.
*  Biografía de Sant Pascual Bailón, en a pachina web d'a Orden de Sant Francisco.
Kilogramo por metro cubico

O **kilogramo por metro cubico** ye a unidat d'o SI ta a densidat y se representa por **kg/m³** a on&nbsp;kg ye o simbolo de kilogramo y m³ o de metro cubico. A densidat de l'augua ye d'uns 1.000&nbsp;kg/m³ (y prene exactament ista valura a 277 K), ya que un metro cubico d'augua pesa una tonelada.

O **gramo por centimetro cubico** (simbolo **g/cm³**) ye una atra unidat ta mesurar a densitat que fa servir o gramo (g) en cuentas d'o kilogramo y o centimetro cubico (cm³) en cuentas d'o metro cubico. Ye a unidat de densidat d'o sistema CGS.

Ta convertir g/cm³ en kg/m³, cal multiplicar por 1.000 (u dividir por 1.000 ta fer a operación inversa).

Un gramo por litro ye igual a un kilogramo por metro cubico u a un gramo por decimetro cubico.
Terceras taifas

As **terceras taifas** estioron estaus d'a Peninsula Iberica controlatos por una clase dirichent musulmana que amaneixioron enta 1214 dimpués d'a derrota almuade en as Landas de Tolosa y que desapareixioron como consecuencia de l'anexión por part d'a Corona de Castiella, a Corona d'Aragón u d'o Reino Nazarín de Granada.

En l'anyo 1224 Abd Allah se proclamó emir independient en Baeza. En a Valencia o gobernador Abu Zaid encomenzó a gobernar d'una traza cada vegata mes autonoma, y en 1229 Zaiyan ibn Sa'd se proclamó rei. En Murcia un mainate local Ibn Hud se declaró descendient d'os hudís y se proclamó rei en 1228 independizando-se a Taifa de Murcia, que s'estendilló dica Niebla y Cordoba y Sevilla. Ibn Mahfud se sublevó contra Ibn Hud y creyó a Taifa de Niebla. Al Basi se sublevó contra Ibn Hud en Sevilla, y dende 1236 reinó Ibn Raxid en a Taifa de Sevilla.

En l'anyo 1231 Muhammad conquirió Chaén pero habió d'abandonar-la refuchiar-se en Granada, on fundó o Reino Nazarín de Granada.

## Lista de terceras taifas
As terceras taifas estioron:
* **[[taifa d'Arjona]]** convertindo-se en o Reino Nazarín de Granada 
* **[[taifa de Baeza]]**, dende 1224 dica 1226, conquiesto por Castiella
* **[[taifa d'Alchezira, Denya y Exativa]]**, dende 1224 dica 1227, reconquiesto por os Almuades
* **[[taifa de Ceuta]]**, dende 1233 dica 1236, conquiesto por Benimarins.
* **[[taifa de Lorca]]**, dende 1240 dica 1265, conquiesto por Castiella
* **[[taifa de Menorca]]**, dende 1228 dica 1287, conquiesto por Aragón.
* **[[taifa de Murcia]]**, dende 1228 dica 1266, adhibito a la Corona de Castiella con colaboración aragonesa.
* **[[taifa de Niebla]]**, dende 1234 dica 1262, conquiesto por Castiella.
* **[[taifa d'Oriuela]]**, dende 1239 dica 1250, repartita entre a taifa de Murcia y Castiella.
* **[[taifa de Valencia]]**, dende 1228 dica 1238, conquiesta por Aragón.
Antonio Tovar

**Antonio Tovar Llorente**, naixito de Valladolit (Castiella) o 17 de mayo de 1911 y muerto en Madrit o 13 d'aviento de 1985, estió un filologo, lingüista y historiador espanyol, miembro d'a *[[Real Academia Española]]*.

Fillo de notario, vivió de nino en o País Basco y en o País Valenciano, a on i aprendió o basco y o catalán. Estudiant de Dreito, Historia y Filolochía en cuantas universidaz, estió en primeras president d'a *[[Federación Universitaria de Estudiantes]]* en a suya ciudat natal, ta dimpués convertir-se en colaborador de Dionisio Ridruejo y de *[[Falange Española]]*. En primerías d'a Guerra Civil espanyola estió responsable de *[[Radio Nacional de España]]* d'os sublevatos en a Chunta de Burgos, convertindo-se dimpués en aduyant de Ramón Serrano Súñer, ministro d'Asuntos Foranos d'o rechimen de Francisco Franco.

Sindembargo, dende 1942 se deseparó d'a vida politica, ganando una catedra en a Universidad de Salamanca, d'a on dimpués se convertió en rector. Prencipió tamién o suyo distanciamiento con o franquismo, habendo mesmo d'exiliar-se; antiparte, en tornar en Espanya se solidarizó con os profesors Enrique Tierno Galván, José Luis López Aranguren, Agustín García Calvo y Santiago Montero Díaz cuan foron expedientatos, marchando una atra vegata enta Estaus Unius y dimpués en Alemanya dica a suya chubilación.
União Desportiva de Leiria

O **União Desportiva de Leiria**, mas conoixito como **UD Leiria**, ye un club de fútbol portugués d'a ciudat de Leiria en a Rechión Centro. Fue establito o 6 de chunio de 1966 y chuga en a 2ª división de Portugal que ye a tercera categoría d'o país.

## Estadio
A devantadera d'o Estádio Dr. Magalhães Pessoa se fació o 15 de noviembre de 2003.

## Palmarés

* **[[Segunda División de Portugal]] (2):** 1980/81, 1997/98

## Chugadors
### Plantilla 2010/11

 

## Vinclos externos

*  Pachina oficial d'o club.
Enya

**Enya** (nombre artistico d**'Eithne Padraigín Ní Bhraonáin**,  en irlandés, anglizato como **Enya Patricia Brennan**), naixita de Gaoth Dobhair (Contae Dhún na nGall, Irlanda) o 17 de mayo de 1961, ye una destacata cantaire, compositora y musico irlandesa de musica celta y New Age. Encomenzó a suya carrera musical fendo parte d'o grupo *[[Clannad]]*, que en realidat yera formato por miembros d'a suya familia, antis de continar-la en solitario. Se fació conoixita internacionalment con a suya banda sonora ta o documental *[[The Celts (documental)|The Celts]]* d'a *[[British Broadcasting Corporation]]* y que s'editó como disco mesmo antis d'estrenar-se a serie, con a-saber-lo d'exito, plegando a tener a suya maxima difusión internacional con o suyo disco *[[Watermark (disco d'Enya)|Watermark]]*.

## Vinclos externos

* Pachina web oficial d'Enya.
Reino Nazarín de Granada

Lo **Reino Nazarín de Granada** yera situato en las actuals provincias d'Almería, Granada y Malaga, tenendo como capital Granada. Existió dende la suya fundación en l'anyo 1238 por Muhammed I ibn Nasr dica lo 2 de chinero de 1492, cuan lo suyo zaguer rei Boabdil lo Chico se rindió a los Reis Catolicos. Estió lo zaguer estato musulmán d'Europa Occidental y fue adhibito a la Corona de Castiella.

## Referencias
Levante Unión Deportiva

O **Levante Unión Deportiva** ye un club de fútbol, d'a ciutat de Valencia en o País Valenciano. Establito lo  9 de setiembre de 1909, chuga actualment en a Segunda división espanyola de fútbol.

## Chugadors

## Vinclos externos
* Pachina web oficial
Pascual Madoz

**Pascual Madoz Ibáñez**, naixito de Pamplona o 17 de mayo de 1806 y muerto en Chenova (Reino d'Italia, hue Italia) o 13 d'aviento de 1870, estió un destacato avogato, cheografo y politico navarro. D'ideolochía liberal y militant d'o *[[Partido Progresista]]*, ocupó en 1868 dimpués d'a revolución que fació cayer a monarquía a Presidencia d'a Chunta Provisional Revolucionaria.

Pascual Madoz se formó con os escolapios en a ciudat aragonesa de Balbastro continando dimpués os suyos estudios de Dreito en a Universidat de Zaragoza. Por a suya ideolochía politica s'exilió en Francia dende 1830 dica 1832, mientres as zagueras anyadas d'o reinato de Ferrando VII d'Espanya, instalando-se en tornar en a ciudat de Barcelona, licenciando-se en Dreito en 1834. En ixas envueltas estió cuan concibió o que ye a suya magna obra, o *[[Diccionario geográfico-estadístico-histórico de España y sus posesiones de Ultramar]]*, que no remataría dica 1850.

Partidario de concepcions mas progresistas aintro d'o liberalismo, encabezó en os anyos 1840 a oposición a Baldomero Espartero, encara que o 21 de chinero de 1855 se convertió en ministro d'Hicienda en un Gubierno d'Espartero. Mientres o suyo ministerio impulsó una lei de desamortización complementaria a la desamortización de Mendizábal, a conoixita como *[[desamortización de Madoz]]*.

Con a Revolución de 1868 ocupó provisionalment a Presidencia d'a Chunta Provisional Revolucionaria, encara que renunció, y estió partidario d'a coronación d'Amadeu de Saboya como rei, fendo parte d'a delegación que marchó entra Italia ta ofreixer-li o trono, pero i morió o 13 d'aviento de 1870.

## Vinclos externos
Luxuslärm

**Luxuslärm** ye un grupo de pop-rock alemana orichinaria d'a localidat d'Iserlohn, formata por cinco miembros dende l'anyo 2006.

## Historia
En 2003 se creya o grupo con o nombre de *Blue Cinnamon*. En primeras feban versions d'atros grupos en conciertos por o estado de Renania d'o Norte-Westfalia. En istas chiras de conciertos os miembros d'o grupo conoixen a o productor Götz von Sydow que prencipiará a escribir cancions ta éls.
Anfang 2006 begann damit die Arbeit an eigenen, in deutscher Sprache geschriebenen Titeln. 

En chinero de 2007 o grupo, ya como *Luxuslärm*, fa parti d'a final de Rock-It en Renania d'o Norte-Westfalia. Un anyo dimpués amaneixe o suyo primer disco *1000 km bis zum Meer*, un mes dimpués se publica librement en Internet o suyo primer single, amaneixendo tamién en as botigas en edición limitata. Göz von Sydow colaboró en a mayoría d'as cancions d'o disco, tanto en a musica como en as parolas. Luxuslärm consigue en os premios d'a musica alemana de l'anyo 2008 estar a millor colla de rock, millor colla de pop, millor canción (con "Unsterblich") y millor disco en alemán, ganando amás o premio d'o publico. En aviento de 2008 y primavera de 2009 prencipian una chira como teloners de Thomas Godoj. O 13 de febrero de 2009 apareixe o suyo segundo single *Unsterblich*. O vidio d'o single fue gravato en noviembre de 1008.

O 3 d'aviento de 2009 o grupo gana o premio como "Millor colla novenzana" en os premios 1Live Krone.

O 29 de chinero de 2010 amaneixe o nuevo disco d'o grupo. O primer single d'iste disco heba apareixito ya o 18 d'aviento de 2009 con o nombre de *Sag es wie es ist*. En abril de 2010 o grupo apareixe en as series de televisión *[[Gute Zeiten, schlechte Zeiten]]* y *[[Unter uns]]*, en agosto de 2010 en a telenovela *[[Anna und die Liebe]]*, y en noviembre de 2010 en *[[Alles was zählt]]*.

Götz von Sydow creya chhunto a Jan Zimmer y Jana Crämer a promotora d'o grupo Luxuslärm baixo o nombre de "LuxusPromotion".

O 15 de mayo de 2011 a banda anunció en suya pachina web a salita de Henrik Oberbossel, Urlacher Eugenio y David Rempel en agüerro d'ixe mesmo anyo. Dimpués d'a publicación d'o tercer disco d'estudio o grupo continará con una nueva formación.

## Discografía

### Discos

### Singles

## Premios y reconoiximientos
**[[2007]]:**
* Rock-it NRW: Millor colla novenzana
* Jugend kulturell: Premio d'o publico

**[[2008]]:**
* Dortmund sucht die Superband
* Deutscher Rock- und Poppreis (como millor colla de rock, millor colla de pop, millor cantaire de rock, millor disco, millor canción y premio d'o publico)

**[[2009]]:**
* The Dome 50 Bandcontest
* 1Live Krone como millor colla novenzana.

**[[2011]]:**
* ECHO 2011 nominatos como "Colla nacional novenzana de mayor exito de l'anyo"

## Referencias

## Vinclos externos

*  Pachina web oficial
*  Luxuslärm en MySpace
*  Pachina de vidios oficial
*  Entrevista con o grupo
Plumo

O **plumo** u **plomo** (d'o latín *plumbum*) ye un elemento quimico d'a tabla periodica, de símbolo **Pb**  y numero atomico 82 seguntes a tabla actual, ya que no feba parti d'a tabla de Dmitri Mendeléyev. Iste quimico no lo reconoixeba como un elemento metalico común por a suya gran elasticidat molecular. Cal destacar que a elasticidat d'iste elemento pende d'as temperaturas de l'ambient, as cuals fan que os suyos atomos se deseparen u s'achunten.

O plumo ye un metal pesato de densidat relativa u gravedat especifica 11,4 a 16&nbsp;°C, de color archent con tono azulenco, que s'empabona ta adquirir una color grisa mate. Ye flexible, inelastico y se funde con facilidat. A suya fusión se produce a 327,4&nbsp;°C y bulle a 1725&nbsp;°C. As valencias quimicas normals son 2 y 4. Ye relativament resistent a l'ataque de l'acido sulfurico y acido clorhidrico, encara que se disuelve amoniquet en acido nitrico y debant d'a presencia de bases nitrochenatas. O plumo ye anfotero, ya que forma sals de plumo d'os acidos, asinas como sals metalicas de l'acido plumbico. Tien a capacidat de formar muitas sals, oxidos y compuestos organo-metalicos.

## Denominacions
Amás d'as lochicas variants dialectals como *"pllomo"* en as parlas d'a ribagorza, existió dica o sieglo XVI a forma medieval **alcofor** d'etimolochía arabe, asinas se documenta en a val de Tena: 

## Se veiga tamién
* Abzug.

## Notas


## Referencias

## Vinclos externos

*  Los Alamos National Laboratory - Plumo
*  WebElements.com - Plumo
*  EnvironmentalChemistry.com - Plumo
Bismuto

O **bismuto** ye un elemento quimico d'a tabla periodica de simbolo **Bi** y numero atomico 83.
Iste metal d'o bloque p, pesau, fácil de crebar y blanco cristalín, se pareixe quimicament a os elementos que le preceden en o grupo, l'antimonio y l'arseni (encara que istos se gosan considerar como semimetals). S'obtiene como un subproducto refinau de l'arambre (Cu), plumo (Pb) y estanyo (Sn). Ye o metal con o mayor diamagnetismo y, dimpués d'o mercurio, ye o metal con menos conductividat termica.

Se fa servir en bellas aliacions y beluns d'os suyos compuestos s'emplegan como cosmeticos y en aplicacions farmaceuticas. Debiu a l'alta toxicitat d'o plumo, l'uso d'aliacions con bismuto como substituto d'o plumo ha feito que iste elemento tienga una creixient importancia comercial.

Cuan ye solido flota sobre o suyo propio estau liquido por tener una menor densidat en o estato soliu. Ista caracteristica tamién la tienen l'augua, o galio, l'acido acetico, l'antimonio y o silicio.

Bels minerals que contienen bismuto son;
* Galenobismutita: PbBi2S4

## Referencias

## Vinclos externos

*  Los Alamos National Laboratory - Bismuto.
*  webelements.com - Bismuto.
*  environmentalchemistry.com - Bismuto.
Ruđer Bošković

**Ruđer Josip Bošković** (gosa trobar-se escrito como **Ruggero Giuseppe Boscovich** en italiano, **Rogerius Josephus Boscovich** en latín u **Roger Joseph Boscovich** en anglés modernament), naixito de Ragusa (Republica de Ragusa, hue Croacia) o 18 de mayo de 1711 y muerto en Milán (Ducau de Milán, hue Italia) o 13 de febrero de 1787, estó un teologo, fisico, astronomo, matematico, filosofo y diplomatico d'a Republica de Ragusa, formau en Francia y en Italia, y miembro d'a Companyía de Chesús.

Ye prou conoixito por a suya teoría atomica en o campo d'a Fisica, mesmo que por as suyas destacatas contrebucions en o campo de l'Astronomía, estando tamién qui en 1753 descubrió que a Luna no tien atmosfera.

## Vinclos externos
Big Joe Turner

**Big Joe Turner** (nombre artistico de **Joseph Vernon Turner Jr.**), naixito de Kansas City (Missouri) o 18 de mayo de 1911 y muerto en Inglewood (California) o 24 de noviembre de 1985, estió un cantaire estausunidense de blues, activo en o mundo d'a musica dende os anyos 1920 dica os anyos 1980. Estió uno d'os pioners d'o *rock-and-roll* mientres os anyos 1950, y seguntes diz o compositor Doc Pomus, "o rock-and-roll mai no hese estau posible sin ell".

## Discografía parcial
* 1956: *Big Joe Rides Again*.
* 1956: *The Boss of the Blues*.
* 1969: *Bosses of the Blues, Vol. 1*.
* 1971: *Texas Style*.
* 1972: *Flip, Flop & Fly*.
* 1974: *Life Ain't Easy*.
* 1974: *The Trumpet Kings Meet Joe Turner*.

## Vinclos externos

## Referencias
Joseph Butler

**Joseph Butler**, naixito de Wantage (Reino d'Anglaterra) o 18 de mayo de 1692 y muerto en Bath (Reino Uniu) o 16 de chunio de 1752, estió un bispe, teologo y filosofo britanico. Ye prou conoixito por as suyas criticas enta l'egoísmo etico de Thomas Hobbes y enta a teoría d'a identidat de John Locke. Os suyos treballos en o campo d'a Filosofía han tenito influencias en cuantos atros filosofos, incluyindo-ie belluns como David Hume, Thomas Reid u Adam Smith.

## Obras
**Several letters to the Reverend Dr. Clarke*, 1716, 1719, 1725
**Fifteen sermons preached at the Rolls Chapel*, 1726, 1729, 1736, 1749, 1759, 1765, 1769, 1774, 1792
**The analogy of religion*, 1736, 1740, 1750, 1754, 1764, 1765, 1771, 1775, 1785, 1788, 1791, 1793, 1796, 1798
**A sermon preached before the Incorporated Society for the Propagation of the Gospel in Foreign Parts*, 1739
**A sermon preached before the Right Honourable the Lord-Mayor*, 1740
**A sermon preached before the House of Lords*, 1741, 1747
**A sermon preached in the parish-church of Christ-Church*, Londres, 1745
**A sermon, preached before His Grace Charles Duke of Richmond, Lenox, and Aubigny, president*, 1748, 1751
**Six sermons preached upon publick occasions*, 1749
**A catalogue of the libraries [...]*, 1753
**A charge delivered to the clergy at the primary visitation of the diocese of Durham*, 1751, 1786
José Camarón Boronat

**José Camarón Boronat**, naixito de Segorb (Alto Palancia, País Valenciano) o 18 de mayo de 1731 y muerto en Valencia (País Valenciano) o 14 de chulio de 1803, estió un pintor, gravador y debuixant valenciano, uno d'os mas destacatos d'a segunda metat d'o sieglo XVIII en o País Valenciano, y fundador d'una familia d'artistas con continidat dica meyatos d'o sieglo XIX. Os suyos estilos artisticos estioron o rococó y o neoclasico. Yera fillo d'o escultor uescano Nicolás Camarón.

## Vinclos externos


Imachen:El bolero de Camarón Boronat.jpg|*O bolero* (Museu d'o Prado, Madrit).
Imachen:Inmaculada coronada por la Santísima Trinidad.jpg|*A [[Immaculata Concepción]] con a [[Santisma Trinidat]]*.
Indio (elemento)

L**'indio** ye un elemento quimico de numero atomico 49 situato en o grupo 13 d'a tabla periodica d'os elementos. O suyo simbolo ye **In**. Ye un metal poco abundant, maleable, facilment fundible, quimicament parellán a l'aluminio y o galio, pero mas parellán a o sen (de feito, a prencipal fuent d'obtención d'iste metal ye a partir d'as menas de sen).

## Caracteristicas prencipals
L'indio ye un metal de color blanco-archent, muit blando y brillant. Cuan se dobla o metal emite un sonito caracteristico. O suyo estato d'oxidación mas caracteristico ye o +3, encara que tamién presenta o +2 en bels compuestos.

## Referencias

## Vinclos externos

*  Los Alamos National Laboratory - Indio
*  webelements.com - Indio
*  environmentalchemistry.com - Indio
*  www.smart-elements.com - Indio
Indio

**Indio** puet estar:

* En *[[astronomía]]*: **[[Indio (constelación)]]** ye, en aragonés, una constelación, **Indus** seguntes a denominación latina d'a Unión Astronomica Internacional.
* En *[[cheografía]]*: 
** **[[Indio (California)|Indio]]**, población estausunidense d'o estato de California.
** **[[Índio (Brasil)|Índio]]**, población brasilera d'o districto de Pirenópolis. 
* En *[[etnolochía]]*: 
**Un **indio** ye un habitant d'a India.
**Se dicen **indios** a os amerindios, habitants de l'America precolombina y os suyos descendients, se veiga **[[amerindio]]**
* En *[[quimica]]*: L**'[[indio (elemento)]]** ye un elemento d'a tabla periodica d'os elementos.
Talio

O **talio** ye un elemento quimico d'a tabla periodica de simbolo **Tl** y numero atomico ye 81. Iste metal griso y maleable se pareixe a l'estanyo pero se descolora cuan s'exposa a l'aire. O talio ye extremadament toxico y s'usa en raticidas y insecticidas, pero dende que se piensa que probablement produce cáncer, o suyo uso s'ha limitato muito u mesmo s'ha eliminato en muitos países. Tamién ye usato en detectors d'infrarroyos. Tamién ha estato usato en bels asasinatos.

## Caracteristicas notables

Iste metal ye muit tovo y maleable y se puet tallar mesmo con un cuitiello. Cuan s'exposa a l'aire, primero tien un brillo metalico pero a escape se torna d'una color grisa azulenca que remera a o plumo (ixo s'evita conservando-lo en petrolio). Una pesata capa d'oxido se forma en a superficie d'o metal en deixar-lo en contacto con l'aire. En presencia d'augua, o talio forma o hidroxido de talio.

## Referencias

## Vinclos externos

*  Los Alamos National Laboratory - Talio
*  webelements.com - Talio
*  environmentalchemistry.com - Talio
Juan Fernández de Híjar y Enríquez

**Juan Fernández de Híjar y Enríquez** estió lo noveno barón d'Íxar, lo segundo conte de Belchit. Murió lo 29 de chunio de 1509 antes que su padre.

Se casó con Isabel de Arellano con qui tenió cinco fillos.

Estió titular por cesión de su padre. En la suya epoca lo títol de ducau en la Casa d'Íxar desapareixió por recelo de los Austrias, estando solament barón. Dende lo suyo matrimonio se limitó a ostentar lo títol de conte de Belchit. Por haber premuerto a lo suyo padre no numera en la serie de poseyedors de la baronía ni de lo títol ducal.





## Bibliografía
*  Demelsa Ortiz Cruz: *El señorío, luego ducado de Híjar*. Cuadernos del Ducado de Híjar 1: El Legado cultural. 2008. Archivo Ducal de Híjar.
*  Mariano Laborda: *Recuerdos de Híjar*. Editato por lo *Centro de Iniciativas Turísticas del Cuadro Artístico de Híjar*, 1980.
Ducau d'Aliaga y Castellot

Lo **Ducau d'Aliaga y Castellot**, dimpués simplificato como **Ducau d'Aliaga** ye un títol nobiliario espanyol, creyato lo 10 d'octubre de 1487 por Ferrando II d'Aragón a favor de Chuan II Ferrández d'Íxar y Cabrera, por elevación a ducau de lo condau d'Aliaga, que li heba concedito lo 31 d'aviento de 1461, su padre lo rei Chuan II d'Aragón.

Este condau d'Aliaga, chunto con la distinción de Castellot, li fue concedito a Chuan Ferrández d'Íxar y Cabrera, por lo rei Chuan II d'Aragón, en compensación y senyal de perdón, ya que heba combatito contra él, posando-se de part de Carlos de Viana, en la guerra que este prencipe sostenió contra su padre.

En lo suyo orichen la denominación oficial yera "Ducau d'Aliaga y Castellot", pero tiempo mes tarde se simplificó en "Ducau d'Aliaga".

Chuan II Ferrández d'Íxar y Cabrera yera fillo de Chuan I Ferrández d'Íxar y Centelles, VI sinyor de la baronia d'Íxar y I sinyor de Lecera (esta distinción fue adquieta por compra), y de la segunda muller d'este, Timbor de Cabrera, filla de Bernat de Cabrera I Conte de Mòdica, XXIV Vizconte de Cabrera, XXVI Vizconte de Bas i II Vizconte d'Osona.

La suya denominación fa referencia a lo municipio d**'[[Aliaga]]**, en la província de Teruel

Lo ducau d'Aliaga, lo han levato por cuatre-cientos anyos conchuntament los mesmos titulars que lo **[[Ducau d'Íxar]]** y lo **[[Ducau de Lecera]]** dica que se separoron a partir de lo doceno duque, José Rafael de Silva y Fernández de Híjar.

## Duques d'Aliaga

Creyación por Ferrando "Lo Catolico"

## Referencias

*Elenco de Grandezas y Títols Nobiliarios Espanyols. Instituto "Salazar i Castro", C.S.I.C.

## Vinclos externos
*[//ca.wikipedia.org/w/index.php?title=Ducat_d%27Aliaga_i_Castellot&action=edit&section=2 GEC.]